text: ইসলামের নবি ও রাসুল (বিকল্প বানানে নবী ও রাসূল) () বা ইসলামের পয়গম্বর () হলেন সেই সকল ব্যক্তিত্ব যাদেরকে মুসলিমগণ আল্লাহ (ইসলাম ধর্মে ঈশ্বর) কর্তৃক মানুষের দিক-নির্দেশনা প্রদানের জন্য মনোনীত হিসাবে বিবেচনা করে। ইসলামী পরিভাষায় তাদেরকে বলা হয় নবি (বহুবচনঃ أَنْبِيَاء, আনবিয়া বা আম্বিয়া, অর্থঃ প্রতিনিধি, সতর্ককারী) ও রাসুল (বহুবচনঃ رُسُل , রুসুল অর্থঃ বার্তাবাহক) বা মুরসাল (مُرْسَل, বহুবচনঃ مُرْسَلُون, মুরসালুন, অর্থঃ বার্তাবাহক)।
  
  ইসলামী ঐতিহ্য মতে আল্লাহ প্রত্যেক জাতির নিকট নবিদেরকে প্রেরণ করেছেন। ইসলাম ধর্ম মতে একমাত্র মুহাম্মদই সমগ্র মানবজাতির নিকট আল্লাহর বার্তা পৌছানোর জন্য প্রেরিত হয়েছিলেন এবং অপর সকল নবিগণ নির্দিষ্ট এক বা একাধিক গোত্র বা জাতির জন্যে প্রেরিত হয়েছিলেন।
  
  ইহুদি ও খ্রিষ্টধর্মের বিপরীতে, ইসলামে নবি ও রাসুলের বর্ণনা দেওয়া হয় এভাবে যে, উভয়ই ঐশী প্রত্যাদেশ প্রাপ্ত এবং রাসুলগণ (বার্তবাহক) গ্রন্থ আকারে একটি সম্প্রদায়ের জন্য ঐশী বার্তা প্রদান করেন, কিন্তু রাসুল নন এমন নবিগণ কোন গ্রন্থ বহন করেন না। ইসলামী বিশ্বাসমতে, নবিগণ আল্লাহ কর্তৃক পরকালে জান্নাত বা স্বর্গ লাভের নিশ্চয়তা প্রাপ্ত ব্যক্তি।
  
  কয়েকজন নবি বা বার্তাবাহকের নাম কুরআনে উল্লেখিত আছে। মুসলিমগণ বিশ্বাস করে আদম হলেন প্রথম নবি, পক্ষান্তরে শেষ নবি হলেন মুহাম্মদ, তাই তার উপাধি, নবিদের সিলমোহর। খ্রিষ্টধর্মের মতই ইসলামেও ঈসার (যিশু) জন্ম কৌমারীয় জন্মের ফসল এবং তিনি নবি হিসাবে বিবেচিত হন কারণ আল্লাহর নিকট হতে তিনি ওহী (অদৃশ্য বা গোপন প্রত্যাদেশ) প্রাপ্ত। যিশু একজন বার্তাবাহক হিসেবেও বিবেচিত হন কারণ আল্লাহ তার নিকট সুসমাচার অবতীর্ণ করছিলেন। অবশ্য, খ্রিষ্টধর্মের বিপরীতে, ইসলাম ধর্মে, তাকে আল্লাহর পুত্র দাবি করার বিরোধী করা হয় এবং যিশু একজন মানুষ হিসাবেই বিবেচিত হন।
  
  তাৎপর্য 
  সকল রসূল (বার্তাবাহক) নবি কিন্তু সকল নবি রাসুল (বার্তাবাহক) নন। ইবনে তাইমিয়ার বক্তব্য অনুযায়ী, রাসুল হলেন বিশ্বাসী ও অবিশ্বাসী উভয় সম্প্রদায়ের কাছে প্রেরিত, আর নবি হলেন বিশ্বাসীদের কাছে প্রেরিত, যাদের কাছে পূর্বে কোন রাসুল এসেছে। এছাড়াও,আরেকটি ব্যাখ্যা প্রচলিত আছে যে, নবীগণ প্রত্যাদেশ পান স্বপ্নের মাধ্যমে, এবং রাসূলগণ প্রত্যাদেশ পান ফেরেশতা বা স্বর্গীয় দূত জিব্রাইলের মাধ্যমে। মুসলিমরা বিশ্বাস করে আল্লাহ কর্তৃক প্রেরিত সকল নবি সমানভাবে গুরুত্বপূর্ণ।
  
  ধর্মীয় পাণ্ডুলিপিতে উল্লেখ
  
  কুরআনে
  যদিও অনেক নবির জীবনের ঘটনা কুরআনে উল্লেখ করা হয়েছে, কিন্তু পাঁচজন প্রধান নবির প্রথম চারজনের জীবনায়নের বিশেষ বর্ণনা ও অলঙ্কারপূর্ণ গুরুত্বের প্রতি তা বিশেষ গুরুত্ব দিয়েছে। মুহাম্মদের পূর্বের সকল ব্যক্তিত্বের মধ্যে, মুসা সবচেয়ে বেশি বার কোরআনে উল্লেখিত হয়েছেন। পঞ্চমজন অর্থাৎ মুহাম্মদের ক্ষেত্রে, কুরআন তাঁকে সরাসরি সম্বোধন করেছে, যদিও কুরআনে সরাসরি তাঁর নামের ব্যবহার খুব কম এবং এটি প্রায়ই তার অপ্রত্যাশিত সংকট উত্তরণের উপায় আলোচনা করেছে।
  
  নিম্নপ্রদত্ত ছকে কুরআনে বর্ণিত নবিগণের তালিকা দেওয়া হয়েছে। প্রযোজ্য স্থানে নামের বাইবেলীয় পরিভাষাও দেওয়া হয়েছে। অধিকন্তু, কুরআনে স্পষ্ট উল্লেখ আছে যে এই তালিকা সম্পূর্ণ নয়।
  
  অন্যান্য নবি 
  কুরআনে ছাড়াও অনেক নবির নাম হাদিসে উল্লেখ রয়েছে তাছাড়া ইসরাঈলিয়াতে অনেক নবির বর্ণনা রয়েছে। এরা হলোঃ
   শীস
   খিজির
   উযাইর
   দানিয়েল
   শামুয়েল
   হিযকিল
  
  আরও দেখুন
   সাহাবা
   খাদিজা বিনতে খুওয়াইলিদ
   নবি
  
  তথ্যসূত্র
  
  বহিঃসংযোগ 
  Prophets in Islam
  নবিদের কাহিনী - মুহাম্মদ আসাদুল্লাহ আল গালিব 
  Legacy of Prophets in Islam.
  
  বিষয়শ্রেণী:ইসলামের নবী
  একাধিক ব্যক্তি সম্পর্কিত নিবন্ধ
  বিষয়শ্রেণী:ইসলামী পরিভাষা
title: ইসলামের নবি ও রাসুল